Diari Oficial de la Generalitat Valenciana


Sumari del DOGV 8534, del 24-04-2019 (2019/3417)

RESOLUCIÓ de 29 de març de 2019, de la Presidència de la Generalitat, per la qual es dona publicitat a l'amortització del lloc de vicesecretaria, de l'Ajuntament de Rocafort.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8534

Data del DOGV
:   24-04-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/3417


Data del document
:   29-03-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de març de 2019, de la Presidència de la Generalitat, per la qual es dona publicitat a l'amortització del lloc de vicesecretaria, de l'Ajuntament de Rocafort. [2019/3417]  
L'Ajuntament de Rocafort va crear en el seu moment, en la relació de llocs de treball, el lloc de col·laboració de vicesecretaria, classe segona, reservat a personal funcionari d'Administració local amb habilitació de caràcter nacional, pertanyents a la subescala de secretaria, categoria d'entrada, el qual es troba actualment vacant.  
Segons el certificat de data 26 d'octubre de 2018, de la secretaria de l'Ajuntament de Rocafort, el Ple de l'Ajuntament, en sessió realitzada el dia 25 d'octubre de 2018, va acordar, mitjançant la modificació de la relació de llocs de treball, l'amortització del lloc de col·laboració esmentat.  
L'acord definitiu s'ha publicat en el Butlletí Oficial de la Província de València, número 245 de 21 de desembre de 2018.  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana i l'article 6.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Donar publicitat de l'acord adoptat en sessió realitzada el dia 25 d'octubre de 2018, pel qual s'amortitza el lloc de vicesecretaria, classe segona, de l'Ajuntament de Rocafort.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112,123 i 124 de la Llei 39/2015, d'1 d'octubre del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no podrà interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 29 de març de 2019.- El president, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.